Maakuntatieto-ohjelman resurssien hankintasuunnitelma

Suunnittelun periaatteet

Ohjelman resurssien hankintasuunnitelmassa kuvataan ohjelman aikana toteutukseen varattavalla kehittämisrahoituksella hankittavat resurssit ja hankinnat rahoitusmuodoittain. Suunnitelman tarkoitus on toimia Maakuntatieto-ohjelman omistajan (valtiovarainministeriö) apuvälineenä suunnitella ohjelmalle varattu määrärahan käyttö tarkoituksenmukaisesti sekä ennakoida rahoituksen käyttöön ja sen seurantaan liittyvät tehtävät riittävän ajoissa ohjelman toteutukselle asetettujen tavoitteiden näkökulmasta.

Tätä suunnitelmaa päivitetään tarvittaessa. Päivitystä edeltävät toteutuneet resurssien hankinnat kuvataan suunnitelmassa toteuman mukaisena.

Suunnitelmassa on kuvattu vain valtiovarainministeriön momentin 28.70.05 määrärahalla tehtävä toteutus ja valtiovarainministeriön toimintamenomäärärahamomentilla (28.01.01) tehtävä toteutus.

Maakuntatieto-ohjelmassa momentin 28.70.05 (Maakunta- ja sosiaali- ja terveydenhuollon uudistuksen valmistelun ja toimeenpanon tuki ja ohjaus, siirtomääräraha 3 v) määrärahan käyttö allokoidaan ohjelman toteutukseen kolmella eri mekanismilla:

1. valtiovarainministeriö resurssien hankintayksikkönä
2. valtion virasto tai laitos hankintayksikkönä sekä
3. valtion kirjanpidon ulkopuolinen organisaatio hankintayksikkönä.

Ohjelman tavoitteiden ja määrärahan käytön lisäksi hankintojen yleisiin periaatteisiin ja valittuihin hankintatapoihin vaikuttaa hankintalain säädökset sekä hankintojen suorittamisen optimointi niiden laadun sekä hankintaan käytetyn työmäärän näkökulmasta.

Resurssien hankinnan suunnittelun ja toteutukseen liittyvät yleiset periaatteet:

* Kun ohjelman toteutuksen tarvitsemien palveluiden resurssien hankinnasta vastaa valtiovarainministeriö, ohjelmalle varatun määrärahan käyttöön kyseisen hankinnan osalta liittyvä päätöksenteko toteutetaan valtiovarainministeriön oman hankintaohjeistuksen ja työjärjestyksen mukaisesti. Resurssien hankintaan, resurssien käyttöön sekä resurssien toteuttaman työn hyväksymiseen liittyvästä päätöksenteosta vastaa valtiovarainministeriö.
* Kun ohjelman toteutuksen tarvitsemien asiantuntijapalveluiden tai työresurssien hankinnasta vastaa valtion virasto tai valtion kirjanpitoon kuuluva laitos, ohjelmalle varatun määrärahan käyttöön kyseisen hankintaan (käyttötarkoitus, käytettävä määräraha) liittyvä päätöksenteko toteutetaan valtiovarainministeriön hankintaohjeiden ja työjärjestyksen mukaisesti valtion virastoille ja laitoksille myönnettävänä hankerahoituksena joko hankintapäätöksellä tai myöntämällä määrärahan käyttövaltuuden ohjelman momentille. Resurssien hankintaan, resurssien käyttöön sekä resurssien toteuttaman työn hyväksymiseen liittyvästä päätöksenteosta vastaa rahoituksen saava valtion virasto tai laitos VM:n hyväksymän suunnitelman mukaisesti.
* Kun ohjelman toteutuksen tarvitsemien asiantuntijapalveluiden tai työresurssien hankinnasta vastaa valtion kirjanpidon ulkopuolinen organisaatio (kunta, kuntayhtymä, maakunta), ohjelmalle varatun määrärahan käyttöön kyseisen hankintaan (käyttötarkoitus, käytettävä määräraha) liittyvä päätöksenteko toteutetaan valtiovarainministeriön hankintaohjeiden ja työjärjestyksen mukaisesti valtion kirjanpidon ulkopuolisille organisaatioille myönnettävänä harkinnanvaraisena valtionavustuksena. Resurssien hankintaan, resurssien käyttöön sekä resurssien toteuttaman työn hyväksymiseen liittyvästä päätöksenteosta vastaa rahoituksen saava valtion kirjanpidon ulkopuolinen organisaatio valtionavustuskriteerien mukaisesti.

Kuvaus ohjelmaan sisältyvistä rahan käytöstä ja hankinnoista

Ohjelmassa rahaa käytetään momentilta 28.70.05 hankintoihin, valtionavustuksiin tai myöntämällä käyttövaltuus momentille. Momentilta 28.01.01 maksetaan hankkeeseen osallistuvien pysyvän henkilöstön palkat.

Taulukko 1: Rahoituksen käyttösuunnitelma (suunnittelun ja toteutunut tilanne 16.11.2018)

|  |  |  |  |  |  |  |
| --- | --- | --- | --- | --- | --- | --- |
|  | **2017** | **2018** | **2019** | **2020** | **2021** | **Yhteensä** |
| Palvelujen ostot\* |  | 962 400 | 1 367 600 | 200 000 | 200 000 | 2 730 000 |
| Valtionavut |  |  |  |  |  |  |
| Momentin käyttövaltuudet |  | 37 600 | 32 400 |  |  | 70 000 |
|  |  |  |  |  |  | 2 800 000 |
| Pysyvän henkilöstön palkat | 24 000 | 200 000 | 200 000 | 200 000 | 200 000 | 824 000 |
| HTV | 0,25 | 2 | 2 | 2 | 2 | 8,25 |

\*Suunnitelmassa rahoituksen käyttö kuvataan palvelun ostona niiltä osin, joissa hankintaa ei ole vielä toteutettu tai ei ole tiedossa toteutetaanko resurssien käyttö hankinnan sijasta valtionapuna tai myöntämällä momentin käyttövaltuus.

Resurssien käytön kohteet aikavälillä 2017-21:

* Tietoarkkitehtuuriselvitys
* Maakuntien tiedonohjaus- ja tiedonhallintasuunnitelma
* Ohjeistukset aineistojen siirrolle koskien maakuntauudistusta
* Tilasto- ja rekisteritoimen selvitys
* Maakuntapilotoinnit
* Koulutuspalvelut muutosorganisaatioille (kunnat ja maakunnat)
* Matkakustannukset

Vuosikohtaista yksityiskohtaista ohjelman resurssien hankintasuunnitelmaa ei tehdä, koska resurssien hankinta kohteittain ulottuu useammalle vuodelle. Hankinnat sovitetaan budjettivuosittain osaksi valtiovarainministeriön taloussuunnittelua ja valtiovarainministeriön hankintasuunnitelmaa. Valtionavustusten osalta valtiovarainministeriö sopii rahoituksen katkokset eri vaiheisiin niin, että rahoitettavat osahankkeet voidaan tarvittaessa päättää budjettivuosittain. Tarkemmat tiedot hankinnoista ilmenevät ohjelmaan liittyvistä valtiovarainministeriön hankinta-asiakirjoista ja -suunnitelmista sekä valtionapupäätöksistä.

Hankintojen ja ohjelman rahankäytön toteutumista seurataan valtiovarainministeriön talousseurannassa ja hankesalkussa. Maakuntatieto-ohjelman johtoryhmä seuraa ohjelman hankintoja ja rahankäyttöä johtoryhmän kokouksissa.